als_Latn dik_Latn sag_Latn
Kryeministri Edi Rama, duke marrë fjalën në seancën e kësaj të enjteje në Kuvend ka akuzuar sërish opozitën se bojkotoi Parlamentin për të penguar reformat, sidomos atë në drejtësi.
“Bojkoti nisi në javën kur po shqyrtoheshin procedurat e vettingut”, ka thënë Rama, por sipas tij, kjo përpjekje ka edhe një aspekt tjetër.
“Kjo është një përpjekje për të ndaluar që PS të hyjë në zgjedhje. PS është garancia për të mos ndalur reformën në drejtësi. Frika nga drejtësia motivon këtë përpjekje”, ka thënë Rama.
Ai ka theksuar se, ata që kanë frikë nga drejtësia nuk e kanë problem ta çojnë vendin në destabilizim. Ndërsa “një epokë e re për drejtësinë nënkupton një epokë të re për qeverisjen”, ka vijuar Rama.
Sipas tij, kërkesat e opozitës të bëra nga çadra e protestës janë absurde.
“Nuk kam parë ndonjë qeveri që lind dhe jeton për të pasur pëlqimin e opozitës. Partitë që qeverisin nuk e kanë për detyrë të fuqizojnë partitë kundërshtare”, ka thënë Rama.
Ai ka përsëritur gatishmërinë e tij për të diskutuar me liderin e opozitës për zgjidhjen e situatës politike aktuale.
“Jam i gatshëm për të biseduar dhe unë vetë do të preferoja në çadër. Kam dy ditë që pres vendin dhe orën për të folur”, ka pohuar Rama, duke shtuar se, opozita i ka patur të gjitha mundësitë për të folur në Kuvend.
Rama ndërkohë ka thumbuar aleatët e tij në mazhorancë, që thonë se nuk hyjnë në zgjedhje pa Partinë Demokratike.
“Përpjekja për tu thënë shqiptarëve se zgjedhjet pa opozitën nuk mund të bëhen është një përpjekje e sponsorizuar, e paguar në dorë dhe nën dorë, me para apo pëshqeshe.
Nuk është opozita zyrtare ajo që prodhon lirinë por liria ajo që prodhoj opozitën.
Një parti mund të jetë mund të mos jetë, disa parti mund të jenë dhe mund të mos jenë”, tha Rama gjatë fjalës së tij.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn